સ્ટર્નના મનમાં એવો પ્રશ્ન ઊભો થતાં બહુ વાર ન લાગી, કે શિન્ડલર જેવો એક સમૃદ્ધ જર્મન વેપારી, ધંધો પસંદ કરવાના વિકલ્પો બાબતે પોતાની સાથે શા માટે વાત કરવા ઇચ્છતો હતો! સ્ટર્નના પૂર્વજોના ઇતિહાસમાં આ પ્રકારની મુલાકાતોની એક મોટી તવારીખ હતી. અને આ કોઈ સામાન્ય ધંધાકીય મુલાકાતો તો હતી નહીં! આ પ્રકારની નાદાર સંપત્તિઓને ભાડાપટ્ટે આપવા માટે વ્યાપારી કોર્ટ કઈ રીતે ફી નક્કી કરશે તેની વિગતવાર વાતો એણે શિન્ડલર સાથે કરી. ફેક્ટરીના માત્ર નિરીક્ષક બનવા કરતાં, ભાડાપટ્ટા સાથે ફેક્ટરીને ખરીદી જ લેવી એ વધારે સારો રસ્તો હોવાનું પણ એણે જણાવ્યું. તેની સલાહ મુજબ, નિરીક્ષક બનીને છેવટે તો આર્થિક મંત્રાલયના નિયંત્રણમાં જ રહેવું પડે તેમ હતું!